మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
బాలీవుడ్ సినిమా కాదనుకున్న శృతి
సౌతిండియాతోపాటు బాలీవుడ్‌పైనా ఫోకస్ చేసిన శృతి ఈమధ్యే ఓ బాలీవుడ్ ప్రాజెక్టుకి యస్ చెప్పినట్లే చెప్పి మళ్లీ నో చెప్పింది.
TNN | Updated:
Sep 11, 2015, 01:35PM IST
తమిళ, తెలుగు సినిమాలతోపాటు బాలీవుడ్ సినిమాలు కూడా చేస్తున్న శృతిహాసన్ ఈమధ్యే మరో బాలీవుడ్ ప్రాజెక్టుకి యస్ చెప్పినట్లే చెప్పి మళ్లీ నో చెప్పింది. బాలీవుడ్ సినిమాలపై ఫోకస్ పెట్టిన శృతి ఈ ప్రాజెక్టు కాదనుకోవడానికి గల కారణాలు వేరే వున్నాయి. మొదట్లో డైరెక్టర్ మిలన్ లుథ్రియా కథ చెప్పినప్పుడు తన క్యారెక్టర్ బాగానే వున్నట్లనిపించిందట ఆమెకి. అయితే కథ మొత్తం సిద్ధం చేసి తీసుకొస్తే, అది చదివిన తర్వాతే సినిమాకి సైన్ చేస్తానని షరతు పెట్టిన శృతికి ఆ కండిషన్ బాగానే కలిసొచ్చింది. ఎందుకంటే ఫుల్ బౌండ్ స్క్రిప్టుతో వచ్చిన మిలన్ చెప్పిన కథ చూస్తే, అందులో తన పాత్ర తీరుతెన్నులు మారిపోయినట్లుగా అనిపించిందట ఆమెకి. మొదట్లో చెప్పిన పాత్రకి, ఇప్పుడు చెబుతున్న పాత్రకి వృత్యాసం వుండటం, అది శృతికి నచ్చకపోవడం వల్లే బాద్షాహో అనే ఈ సినిమాకి నో చెప్పిందని ఆమె సన్నిహితవర్గాలు పేర్కొన్నాయి.